钦定古今图书集成/明伦汇编/氏族典/第254卷 > 王凤
## 钦定古今图书集成/明伦汇编/氏族典/第254卷 > 王凤

按《汉书·元后传》：“禁长男凤孝卿嗣侯，为卫尉侍中。成
帝以为大司马大将军，领尚书事，益封五千户，又封
太后弟崇谭等。其夏黄雾四塞，终日谏大夫博士皆
以为太后诸弟为侯，非高祖之约。凤惧，上书辞，不许。
大将军凤用事，上谦让无所颛。定陶共王来朝，凤因
日食，遣王之国。京兆尹王章劾奏凤，上纳之。凤疏乞”
骸骨，太后闻之，为垂涕，不御食。上弗忍，迺报凤起视
事，使尚书劾奏章，致其大逆罪，死狱中。自是公卿侧
目。凤辅政十一岁，《阳朔》三年薨，谥曰敬成侯。子襄嗣